มีตกขาวออกเป็นน้ำ สีขุ่นนิดหน่อยค่ะ แต่มีกลิ่นเหม็นมากค่ะ มีอาการแบบนี้หลังจากที่มีอะไรกับแฟนตั้งแต่ครั้งแรกเลยค่ะ และเคยปวดท้องจนต้องนอนโรงพยาบาล บอกว่าอุ้งเชิงกรานอักเสบค่ะ และมาทราบทีหลังว่าแฟนเคยเป็นหนองในมาก่อนค่ะ ทุกครั้งหลังจากที่มีอะไรกัน ตกขาวก็จะมีกลิ่นเหม็นมากค่ะ ทุกวันนี้ไม่ได้นอนกับแฟนแต่ก็ยังเป็นตกขาวเป็นน้ำและมีกลิ่นเหม็นอยู่ค่ะ สาเหตุเกิดจากอะไรได้บ้างค่ะ ปกติเป็นคนที่เป็นตกขาวเป็นเชื้อราบ่อยๆด้วยค่ะ...ขอบค่ะ
สวัสดีค่ะ หากได้รักษาอุ้งเชิงกรานอักเสบจนอาการหายไปแล้ว รวมถึงฝ่ายชายก็ได้รักษาโรคหนองในจนหายแล้วเช่นกัน การมีตกขาวที่มีกลิ่นหเม็นดังกล่าว หากไม่ได้มีอาการคันหรือเสบช่องคลอดร่วมด้วย และไม่มีปวดท้องน้อยน่าจะเกิดจากมีการอักเสบของช่องคลอดจากเชื้อแบคทีเรีย (bacterial vaginosis) ซึ่งสาเหตุอาจเกิดจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ เพราะฝ่ายชายจะไม่ได้ติดเชื้อชนิดนี้ไปด้วย ซึ่งหากอาการตกขาวเกิดจากสาเหตุนี้ การรักษาคือการทานยาปฏิชีวนะฆ่าเชื้อค่ะอย่างไรก็ตาม หากมีอาการอื่นๆ ร่วมด้วย เช่น แสบหรือคันช่องคลอด ปวดท้องน้อย เจ็บขณะมีเพศสัมพันธ์ ปัสสาวะแสบขัด ตกขาวมีเลือดปน อาจเกิดจากสาเหตุอื่นๆ ร่วมด้วยได้ เช่น การติดเชื้อราในช่องคลอด การติดเชื้อปรสิตในช่องคลอด หรือมีการอักเสบของมดลูกหรือเกิดอุ้งเชิงกรานอักเสบอีกครั้ง ดังนั้นหากมีอาการเหล่านี้ ควรกลับไปพบสูติ-นรีแพทย์เพื่อหาสาเหตุที่ถูกต้องและรักษาตามสาเหตุค่ะ